Prehltanie
Dobry den.Mam taky problem s prehltanim ze dva dni sa mi bolestivo prehltava na jednej strane prejde to,zas sa mi zacne bolestivo prehltavat na druhej strane.A tak sa mi to strieda.Pri ibalgine bolest ustupi.Bolest pocitujem aj lavej strane krku kde sa mi aj tazsie otaca hlava.Dakujem za odpoved
Dobrý deň,
ďakujeme za Vašu otázku.
Bolesť pri prehĺtaní môže mať viacero príčin. Najčastejšie býva príznakom ochorení horných dýchacích ciest, ale môže sa jednať napríklad aj o poranenie hltana a okolitých tkanív, vredy a afty, refluxovú chorobu a iné. Pri jej liečbe je najdôležitejšie hľadať príčinu, ktorá ju spôsobuje. V prípade, že nie je jasný pôvod bolestí, pretrváva dlhšie ako 2 týždne, bráni príjmu potravy, sprevádza ju nevysvetliteľný úbytok hmotnosti alebo sú v oblasti krku podozrivé hrčky či výstupky, s diagnostikou príčiny a následnou liečbou Vám pomôže lekár.
Prajem skorú úľavu od ťažkostí.
S pozdravom
PharmDr. Veronika Kiabová